На основу члана 26. став 2. и члана 37. став 1. тачка 37. Статута општине Инђија (Службени лист општина Срема“ број 9/13-пречишћен текст)

 Скупштина општине Инђија на седници одржаној 5. априла 2017. године, донела је

**О Д Л У К У**

**О ПОВЕРАВАЊУ НА УПРАВЉАЊЕ ГРАДСКОГ БАЗЕНА**

**УСТАНОВИ „СПОРТСКИ ЦЕНТАР“ ИНЂИЈА**

**I**

 Поверава се на управљање Градски базен у Инђији саграђен на парцели број 5650 који се састоји од објекта базена површине 1405м2 и две зграде пословних услуга површине 130м2 и 163м2, парцела број 5650 на којој се налазе објекти Градског базена површине 1ха 04ара 38м2 као и део парцеле број 5649 у површини од 1400м2 уз северозападни обод градског базена на ком делу се налазе спортски терени за кошарку и одбојку у песку, све уписано у листу непокретности број 9309 к.о. Инђија 1-део 2 као државна својина-носилац права коришћења Општина Инђија, Установи „Спортски центар“ Инђија на период од пет година без накнаде, као објекат намењен рекреацији и спорту.

**II**

 Обавезује се Установа „Спортски центар“ Инђија да организује пружање услуга коришћења Градског базена у Инђији, сходно намени објекта и својој делатности, руководећи се при том економским принципима.

**III**

 Установа „Спортски центар“ Инђија управљаће Градским базеном у смислу његовог одржавања, обнављања и унапређивања, као и извршавања законских и других обавеза у вези наведеног објекта.

**IV**

 Ова одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број: 35-121/2017-I

Дана: 5.априла 2017. године Председник

Инђија

 Милан Предојевић с.р.

**О б р а з л о ж е њ е**

 Установа „Спортски центар“ Инђија обратила се Скупштини општине Инђија захтевом број 55/2017 од 22. фебруара 2017. године за давање сагласности на коришћење и управљање Градским базеном наводећи да ова Установа од 1997. године управља истим.

 Одлуком о поверавању на управљање Градског базена Установи „Спортски центар“Инђија („Службени лист општина Срема“ бр. 20/09) Градски базен у Инђији саграђен на парцели број 5650 к.о. Инђија поверен је на управљање Установи „Спортски центар“, као и део парцеле број 5649 к.о Инђија у површини од 1400м2 која се налази уз северозападни обод градског базена на ком се налазе спортски терени за кошарку и одбојку у песку на период од 5 година. Ова установа управља Градским базеном од 1997. године.

 Чланом 24. Закона о јавној својини (Службени гласник РС“ бр. 72/11, 88/13, 105/14, 104/16-др. закон и 108/16) прописано је да стварима (покретним и непокретним) у јавној својини управљају државни органи и организације, органи и организације аутономне покрајине и јединице локалне самоуправе, носиоци права коришћења из члана 18. (месне заједнице и други облици самоуправе, установе и јавне агенције и друге организације чији је оснивач Република Србија, аутономна покрајина или јединица локалне самоуправе) и корисници из члана 21. овог закона (јавно предузеће, друштво капитала чији је оснивач Република Србија, аутономна покрајина или јединица локалне самоуправе и њихова зависна друштва која обављају делатност од општег инетреса), док је ставом 2. истог члана утврђено да је управљање стварима у јавној својини у смислу става 1. њихово одржавање, обнављање и унапређивање, као и извршавање законских и других обавеза у вези тих средстава.

 Чланом 15. Статута општине Инђија прописано је да општина, у вршењу своје надлежности, преко својих органа, у складу са Уставом и законом, између осталог, управља имовином Општине и стара се о њеном увећању и очувању (став 1. тачка 15)), док је чланом 26. прописано да послове Општине врше органи Општине у оквиру своје надлежности утврђене законом и овим статутом, те да ако истима није утврђено који орган је надлежан за обављање послова из надлежности Општине, све послове који се односе на уређивање односа из надлежности Општине врши Скупштина општине, а послове који су по својој природи извршни, врши председник Општине, а ако се према природи посла не може утврди надлежност, надлежна је Скупштина општине.

 На објектима Градског базена није уписана јавна својина општине Инђија, захтев за упис поднет је дана 28.08.2014.године и заведен под бројем 952-02-5-745/14Ц, прибављене су потврде Републичке дирекције за имовину Републике Србије неопходне за упис које је Општинско правобранилаштво дана 25.08.2015. године доставило РГЗ-Служби за катастар непокретнисти Инђија, међутим о захтеву није решено. Чланом 80. Закона о јавној својини прописано је да се даном ступања на снагу овог закона на непокртностима на којима је као корисник уписана јединица локалне самоуправе успостављају посебна својинска овлашћења јединице локалне самоуправе у складу са одредбама овог закона и иста може предузинмати све акте располагања непокретостима осим отуђења непокретности без сагласности Владе.

 Како је рок на који је управљање поверено Установи „Спортски центар“ истекао, доставља се нацрт Одлуке на разматрање и одлучивање.

 Одељење за урбанизам, комунално-стамбене

 послове и заштиту животне средине

 На основу члана 27. став 10. Закона о јавној својини (Службени гласник РС“ бр. 72/11, 88/13, 105/14, 104/16-др. закон и 108/16) и члана 37. став 1. тачка 20. Статута општине Инђија (Службени лист општина Срема“ број 9/13-пречишћен текст)

Скупштина општине Инђија на седници одржаној 5. априла 2017. године, донела је

**З А К Љ У Ч А К**

**О ДАВАЊУ САГЛАСНОСТИ НАРОДНОЈ БИБЛИОТЕЦИ**

**„ДР ЂОРЂЕ НАТОШЕВИЋ“ ИНЂИЈА**

**I**

 Даје се сагласност на Одлуку Управног одбора Народне библиотека „Др Ђорђе Натошевић“ Инђија број 31 од 15. марта 2017. године којом се покреће поступак за споразумни раскид уговора о давању на коришћење закљученог између Народне библиотеке „Др Ђорђе Натошевић“ у Инђији, с једне стране и Факултета техничких наука у Новом Саду, с друге стране, дана 21. јуна 2011. године број 151, којим је Факултету техничких наука у Новом Саду дат на коришћење пословни простор саграђен на парцели број 2063 к.о. Инђија, укупне површине 998,87м2, који се састоји од пословног улазног хола у приземљу објекта Пословна кула површине 182,22м2 и први спрат објекта Пословна кула ког чини пословни простор површине 816,65м2 на период од 20 година почев од 01.09.2011. године до 01.09.2031. године, без накнаде и без права укњижбе у јавним књигама у којима се уписују права на некретнинама.

**II**

 Даје се сагласност на Споразум о раскиду уговора закључен између Народне библиотека „Др Ђорђе Натошевић“ Инђија и Факултета техничких наука Универзитета у Новом Саду, Нови Сад, код Народне библиотеке заведен под бројем 34 дана 16. марта 2017. године а код Факултета техничких наука заведен под бројем 01-880/3 дана 21. марта 2017. године којим се раскида уговор о давању на коришћење ближе описан у првој тачки овог закључка.

**III**

 Овај закључак објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број: 361-16/2017-I

Дана: 5. априла 2017. године Председник

Инђија

 Милан Предојевић с.р.

**О б р а з л о ж е њ е**

 Дана 24. марта 2017. године Народна библиотека „Др Ђорђе Натошевић“ Инђија доставила је Скупштини општине Инђија документацију везану за раскид уговора о давању на коришћење пословног простора у Инђији закључен између Народне библиотеке „Др Ђорђе Натошевић“ у Инђији, с једне стране и Факултета техничких наука у Новом Саду, с друге стране, дана 21. јуна 2011. године број 151, којим је Факултету техничких наука у Новом Саду дат на коришћење пословни простор саграђен на парцели број 2063 к.о. Инђија, укупне површине 998,87м2, који се састоји од пословног улазног хола у приземљу објекта Пословна кула површине 182,22м2 и први спрат објекта Пословна кула ког чини пословни простор површине 816,65м2 на период од 20 година почев од 01.09.2011. године до 01.09.2031. године, без накнаде и без права укњижбе у јавним књигама у којима се уписују права на некретнинама и то Одлуку Управног одбора Народне библиотеке број 31 од 15.03.2017. године и Споразум о раскиду уговора закључен између Народне библиотеке и Факултета техничких наука Нови Сад.

 Чланом 27. Став 10. Закона о јавној својини прописано је да о прибављању ствари и располагању стварима у својини јединице локалне самоуправе под условима прописаним законом одлучује орган јединице локалне самоуправе одређен у складу са законом и статутом јединице локалне самоуправе, док је чланом 37. став 1. тачка 20. Статута општине Инђија прописано да Скупштина општине даје претходну сагласност месним заједницама, установама, јавним агенцијама и другим организацијама, који су носиоци права коришћења на стварима у јавној својини општине, за давање у закуп истих.

 Предлог Закључка се доставља на разматрање и одлучивање.

 Одељење за урбанизам, комунално-стамбене

 послове и заштиту животне средине